b'\n_START_ARTICLE_\nNikita Mikhalkov\n_START_PARAGRAPH_\nNikita Sergejevitj Mikhalkov (f\xc3\xb8dt 21. oktober 1945 i Moskva, Sovjetunionen) er en russisk skuespiller og filminstrukt\xc3\xb8r, bror til Andrej Kontjalovskij._NEWLINE_Han begyndte som skuespiller syv \xc3\xa5r gammel, og har som voksen spillet i s\xc3\xa5 vel egne film som i brorens Sibiriade (1978). Han br\xc3\xb8d igennem med K\xc3\xa6rlighedens slaver (1976), henlagt til den russiske revolution, og fulgte op med Tjekhov-filmatiseringen Ufuldendt stykke for mekanisk klaver (1977). Han fik gennembrud i vesten med den russisk-italienske Sorte \xc3\xb8jne (1987), ogs\xc3\xa5 bygget p\xc3\xa5 Tjekhov, og med Marcello Mastroianni i hovedrollen. Han instruerede Urga - k\xc3\xa6rlighedens tegn (1991). Med Br\xc3\xa6ndt af solen (1993) vandt han Oscar for bedste udenlandske film.'